Her er Line Verndals nye kjæreste
Onsdag bekreftet Line Verndal at hun har funnet lykken sammen med den svenske filmregissøren Emil Jonsvik. Fredag viste hun ham frem under premieren på den norske filmen «Flukt» i Oslo. - Det er veldig koselig å ha med kjæresten på kino, sier Verndal til VG Nett. - Hva er planene fremover? - Det vet vi ikke enda, det får vi se, sier Verndal, og henvender seg til kjæresten: - Hvordan gjør vi det? - Livet er et puslespill, svarer Jonsvik. Bildespesial: Se bildene fra rød løperBåde Jonsvik og Verndal har barn på hver sin kant. På spørsmål om det blir ytterligere familieforsøk bryter begge to ut i latter. - Ingen kommentar, sier Verndal til stor latter fra kjæresten. - Den var god, sier Jonsvik. Onsdag røpet Verndal at parets første møte var på filmfestivalen i Haugesund for to år siden. Verndal og hennes tidligere samboer Torgeir Reiten gikk fra hverandre i 2010.«Flukt» handler om en fattig familie som legger ut på reise for å finne bedre levekår, ti år etter at Svartedauden herjet landet. - Jeg gleder meg til å vise filmen til publikum og få deres reaksjoner, sier hovedrolleinnhaver Ingrid Bolsø Berdal til VG Nett. Hun sier at det var krevende å forberede seg til rollen som 19 år gamle Signe. - Det var en god blanding av psykologisk og fysisk forarbeid. Det gjelder å forstå psyken hennes, og det brukte jeg litt tid på, sier Berdal.
Fredag viste Line Verndal frem sin nye kjæreste under en filmpremiere i Oslo.